b"\n_START_ARTICLE_\nHelgoland\n_START_SECTION_\nHist\xc3\xb2ria\n_START_PARAGRAPH_\nEls frisons potser s'hi establiren al segle V. Havia estat una possessi\xc3\xb3 danesa i base militar brit\xc3\xa0nica, fins que el 1890, en virtut del Tractat de Heligoland-Zanz\xc3\xadbar fou lliurada pels brit\xc3\xa0nics a Alemanya a canvi que els alemanys desistissin en les seves aspiracions sobre Zanz\xc3\xadbar. Els alemanys la van convertir novament en base militar i en deportaren els illencs fins m\xc3\xa9s enll\xc3\xa0 de la Segona Guerra Mundial. En 18 d'abril de 1947, l'illa va ser bombardejada i no hi qued\xc3\xa0 cap habitant. _NEWLINE_Despr\xc3\xa9s de la guerra, la infraestructura de l'illa va ser completament derrocada. Els brit\xc3\xa0nics van ocupar l'illa i va quedar deshabitada. L'1 de mar\xc3\xa7 de 1952 van tornar-la al govern alemany. Des d'aleshores va comen\xc3\xa7ar la reconstrucci\xc3\xb3. Abans de construir, s'havia d'evacuar unes 200\xc2\xa0000 bombes i grenades disperses tot arreu. El maig de 1953, les primeres cases van ser acabades. El 1958, l'esgl\xc3\xa9sia de Nicolau i el petit hospital van obrir les portes._NEWLINE_Tot i no tenir cap estatut d'autonomia especial, est\xc3\xa0 fora de la zona euro i del Tractat de Schengen. _NEWLINE_Com a curiositat, val a dir que aquesta illa inspir\xc3\xa0 J.K. Rowling per a crear l'illa d'Azkaban, que surt al llibre Harry Potter i el pres d'Azkaban.\n_START_SECTION_\nEconomia\n_START_PARAGRAPH_\nLa seva activitat econ\xc3\xb2mica principal \xc3\xa9s el turisme, per\xc3\xb2 l'isolament fa que molts habitants joves deixen l'illa a\xc3\xafllada del m\xc3\xb3n. La creaci\xc3\xb3 d'una base de serveis pels aerogeneradors d'alta mar hauria de donar-li un nou impuls. L'obra de modernitzaci\xc3\xb3 d'una d\xc3\xa0rsena al port per als vaixells especialitzats va comen\xc3\xa7ar el 2011. El 2012 una s\xc3\xa8rie de 2 cases amb pisos per a 30 persones es construeix per a albergar els enginyers i els mec\xc3\xa0nics que participen en la construcci\xc3\xb3, el que forma la primera fase del projecte de diversificar els recursos econ\xc3\xb2mics de l'illa."